SINGER จัดโปรฯ ผ่อนแอร์รุ่นใหม่ “จ่าย 30 บ./วัน” หวังกระตุ้นยอดขายเพิ่ม
SINGER จัดโปรฯ ผ่อนแอร์รุ่นใหม่ “จ่าย 30 บ./วัน” หวังกระตุ้นยอดขายเพิ่ม
SINGER จัดโปรฯ ผ่อนแอร์รุ่นใหม่ “จ่าย 30 บ./วัน” หวังกระตุ้นยอดขายเพิ่ม
15 ก.ค. 2563

นายกิตติพงศ์ กนกวิไลรัตน์ กรรมการผู้จัดการใหญ่ บริษัท ซิงเกอร์ประเทศไทย จำกัด (มหาชน) หรือ SINGER เปิดเผยว่า บริษัทเปิดเกมยึดตลาดเครื่องปรับอากาศทั่วประเทศ หลังยอดขายเครื่องปรับอากาศในช่วงหน้าร้อนที่ผ่านมาทำสถิติสูงเป็นประวัติการณ์ โดยในช่วงเดือนเม.ย.-มิ.ย. ทำยอดขายได้เทียบเท่ากับการขายทั้งปีในปี 62
ทั้งนี้ ภาพรวมยอดขายเครื่องปรับอากาศของบริษัท ในช่วงที่ผ่านมานับว่าอยู่ในเกณฑ์ที่ดีมาก แม้จะเป็นช่วงของเหตุการณ์โควิด-19 แต่ตัวเลขกลับเติบโตสวนทาง ทำให้มั่นใจว่ายอดขายจะยังคงเพิ่มขึ้นอย่างต่อเนื่อง จึงเร่งเสริมพอร์ตให้แข็งแกร่ง ด้วยการเปิดตัวเครื่องปรับอากาศรุ่นใหม่ ที่เป็นระบบ Invertor พร้อมฉลากประหยัดไฟเบอร์ 5 แบบ 1 ดาว ซึ่งจะช่วยให้สามารถประหยัดค่าไฟได้มากขึ้นกว่าเดิม  พร้อมออกโปรโมชั่นเงินผ่อน “จ่ายเพียงวันละ 30 บาท” ก็สามารถรับเครื่องปรับอากาศซิงเกอร์ได้ถึงหน้าบ้าน เพิ่มความสะดวกให้กับลูกค้า